Vita:Nyugdíjpénztár

message: *A szócikket a MOBILITÁS Nyugdíjpénztár ügyvezetőjeként másoltam fel ide. Mivel a megfogalmazása elég általános, ezért nem gondolom, hogy a szerzői jogainkat sértené, illetve szívesen engedélyezném a felhasználását.
*Lásd a javaslatom a Wikipédia:Szerzői jogok valószínű megsértése nyugdíjpénztárhoz írva! A lényeg, hogy írnánk neked a mobilitas-os emailedre, hogy ellenőrizni tudjuk, hogy tényleg te vagy te. --grin ✎ 2005. április 29., 18:56 (CEST)
*jogszerűség rendben, köszönjük a cikket. Váradi Zsolt 2005. május 2., 12:54 (CEST)
thread_title: jogsértő?

message: Látom itt azért van még mit javítani. A mai nyugdíjrendszer tényleg hárompillérű, de a harmadik pillér az öngondoskodás. Ez lehet önkéntes nyugdíjpénztár, biztosítás, vagy akár egyszerűen a bankban elhelyezett pénzünk.
Hiányzik a cikkből még a mnyp-i tagdíj %-os mértéke. Lehetne arról írni, hogy pontos állami szabályozás van arra, hogy az összegyűlt pénzt milyen pénzpiaci eszközbe fektetheti a kezelő (állampapír, alap, részvény, stb). Hiányzik még az is, hogy mekkora részt ad a mnyp-unk az állami nyugdíjhoz. Írni kellene még a pénztárak összehasonlítási alapjáról, hogyan tudjuk kiszámolni azt, hogy melyik mnyp-nél éri meg vezetni a számlánkat, a pénztárak közötti mozgásról, stb..
Amúgy örülök ennek a cikknek, nagyjából pontos, ha lesz egy kis időm, akkor kijavítom/bővítem a fentiek szerint. -- Puncsos 2005. szeptember 27., 20:07 (CEST)
replies: text: Egyetértek User:Pucsossal. Sajnos, ez ebben a formájában nem lexikoncikk, bár semmiféle szerzői jogi aggály nem fér hozzá. Egyszerűen a fogalmi elemei nincsenek rendezve. Esetleg egyes részeket bővebb kifejtésre ki lehetne emelni. Pl. lehetne PSZÁF szócikk és itt csak azt kellene megemlíteni, hogy pénztárak tevékenységét felügyeli (nem kellene neki önálló alfejezet).--Linkoman 2005. szeptember 27., 20:14 (CEST)
thread_title:  Kavarodás 

message: Elkezdtem formázni, bővíteni. Remélem így megfelelő lesz.
Magánnyugdíjpénztár eredeti tartalom:
replies: text: A magánpénztári tagság lehetőséget ad arra, hogy a munkabér után fizetett társadalombiztosítási járulék meghatározott részét a pénztártag ne az államnak, hanem egy általa választott nyugdíjpénztárba, saját nyugdíjának fedezetére fizesse be. Az állam lemond a tb-járulék egy részéről, cserébe azonban megköveteli a munkavállalótól, hogy egy magánpénztárban taggá váljon, és az állami engedmény összegét a pénztáron keresztül nyugdíj-előtakarékosságra fordítsa. (Innen származik a „kötelező” megjelölés.) A magánpénztári tagdíjat minden esetben a munkáltató fizeti be, és ez a munkavállalói nyugdíjjárulék részeként a korábbiakhoz képest sem a tag, sem a munkáltató számára nem jelent többletterhet.

text: Akik úgy döntöttek, hogy nem csatlakoznak valamely magánnyugdíjpénztárhoz, azok a korábbiakhoz hasonlóan továbbra is az államnak fizetik a tb-járulék egészét, így nyugdíjas éveikben csak az államtól számíthatnak rendszeres nyugdíjra. Akik a magánpénztári tagság mellett döntöttek, két helyről fognak nyugdíjat kapni: az államtól egy csökkentett összegű nyugdíjra jogosultak, amit kiegészít majd a pénztár szolgáltatása.
Puncsos 2005. szeptember 28., 14:55 (CEST)
Apropó. Ahogy így nézem a cikket, szerintem érdemes lenne egy magánnyugdíjpénztár szócikket létrehozni, és áttenni abba. -- Puncsos 2005. szeptember 28., 14:58 (CEST)
thread_title:  Formázás, bővítés